CELEX: C2006/281/71
Language: et
Date: 2006-11-18 00:00:00
Title: Kohtuasi T-260/06: 15. septembril 2006. esitatud hagi — Arktouros versus Euroopa Ühenduste Komisjon

18.11.2006   
            
            
               ET
            
            
               Euroopa Liidu Teataja
            
            
               C 281/40
            
         15. septembril 2006. esitatud hagi — Arktouros versus Euroopa Ühenduste Komisjon
   (Kohtuasi T-260/06)
   (2006/C 281/71)
   Kohtumenetluse keel: kreeka
   Pooled
   
      Hageja: Etairia Prostasias kai Diacheirisis Fysikou Perivallontos kai Agrias Zoïs Arktouros (Thessaloniki, Kreeka) (esindajad: advokaadid N. Korogiannakis ja N. Keramidas)
   
      Kostja: Euroopa Ühenduste Komisjon
   Hageja nõuded
   
               —
            
            
               tühistada komisjoni 7. juuli 2006. aasta otsus K(2006) 3181 lõplik programmi Kaitsetegevus Põhja-Pinde rahvuspargis — Kreeka — LIFE03 NAT/GR/000089 lõpetamise kohta ja 264 684 euro suuruse abi, millele lisandub 4659,53 eurot viivist, tagasimaksmise kohta, mis tehti hagejale teatavaks 10. juulil 2006;
            
         
               —
            
            
               vähendada tagasimaksmisele kuuluvat summat programmi raames tingimustele vastavate kulude katteks makstud 55 658,28 euro võrra;
            
         
               —
            
            
               mõista kohtukulud välja kostjalt.
            
         Väited ja peamised argumendid
   Esimese võimalusena väidab hageja, et esiteks, komisjoni poolt sellise sätte rikkumine, mis sisaldub LIFE'i põhisätetes on õigusnormi rikkumine EÜ artiklis 230 tähenduses, millega kaasneb komisjoni otsuse K(2006) 3181 tühisus.
   Teiseks leiab hageja, et komisjon tegi olulise hindamisvea, kui ta hindas hageja võimet programm lõpule viia vaatamata sellele, et kaks selle liiget lahkusid, mille tõttu on põhjendatud nõue tühistada komisjoni otsus, mis puudutab lepingu lõpetamist ja makstud abi tagasinõudmist.
   Teise võimalusena taotleb hageja tagasimaksmisele kuuluva summa vähendamist programmi raames tingimustele vastavate kulude katteks makstud 55 658,28 euro võrra.